ZAKLJUČNO POROČILO O DELU PARTNERSTVA LAS ZASAVJE ZA LETO 2017

Marec, 2017
1. UVOD

1.1 Uvodne ugotovitve

Partnerstvo LAS Zasavje je bilo ustanovljeno dne 15.10.2015 na podlagi podpisa 41. ustanovnih članov pogodbe o ustanovitvi in delovanju novega pogodbenega partnerstva. Na skupščini partnerstva, dne 13.11.2015, pa so bili izvoljeni posamezni organi partnerstva LAS, izbran je bil vodilni partner ter izdelovalec strategije. Članstvo v Partnerstvu LAS Zasavje je odprto in vključuje tako javni, civilni in ekonomski sektor. Namen LAS je spodbujati trajnostni in uravnotežen razvoj podeželja in urbanih območij na območju občin Hrastnik, Trbovlje in Zagorje ob Savi ob združevanju človeških, prostorskih in finančnih virov po pristopu »od spodaj navzgor«, kar se bo zagotavljalo z aktivnim vključevanjem prebivalstva območja LAS Zasavje v skupno načrtovanje in odločanje o lastnem lokalnem razvoju po načelu subsidiarnosti in participativne demokracije. Skupni namen naj bi se uresničeval skozi izvajanje operacij oz. projektov, ki bodo imeli učinek na čim več ciljnih skupin in celotno območje delovanja LAS Zasavje, pri čemer se bo zasledovalo naslednje cilje:
 – spodbujanje socialnega vključevanja ter boj proti revščini in kakršnikoli diskriminaciji, 
 – zmanjševanje regionalnih razvojnih razlik in gospodarski razvoj območja, 
 – ohranjanje narave, varstvo okolja, kulturne dediščine, kulturne krajine in njenih elementov. 
Območje lokalne akcijske skupine Zasavje zajema celotno območje Zasavja ki jo sestavljajo tri občine Hrastnik, Trbovlje in Zagorje ob Savi.

Organi Partnerstva LAS Zasavje

a)	Predsednica: Slavi Gala
b)	Namestnik predsednice: Mitja Adamlje
c)	Skupščina: Skupščina Partnerstva LAS Zasavje je najvišji organ in jo sestavljajo vsi člani partnerstva, ki na dan 31.12.2017 šteje 64. pogodbenih partnerjev, tako iz ekonomskega, javnega, kakor tudi civilnega sektorja.
d)	Nadzorni odbor:  PETER JAMNIK – Turistično društvo Trbovlje, ZVEZDANA LAMOVŠEK – Gimnazija in ekonomska šola Trbovlje (predsednica),  PRIMOŽ ZELENŠEK – Chipolo
e)	Upravni odbor: 
MITJA ADAMLJE (MCT), ANDREJA BIENELLI KALPIČ (Občina Trbovlje), DAMIR KOZOLIČ (Občina Zagorje ob Savi), RADOJKA ODŽIĆ (Občina Hrastnik), MATIJA BRODAR (OOZ Trbovlje), LOJZE ČOP (Lojze Čop s.p.), NUŠA GREGORČIČ (Alfa Mikra d.o.o.), PETER KUŠAR (Peter Kušar s.p.), NATAŠA JERMAN RAJH (Zato d.o.o.), SLAVI GALA  (Sklad dela Zasavje – MREST), FRIDA FELICIJAN, JERNEJ PANGERŠIČ, POLONA TREBUŠAK.
f)	Odbor za ocenjevanje operacij: Roman Medved, predsednik Odbora, ostali člani: Greta Černilogar, Darja Lahajnar, Mojca Metličar in Vesna Erhart
Odbor za ocenjevanje operacij pregleduje ustreznost prijav na javne pozive LAS, jih ocenjuje in preverja zmogljivost predlagateljev operacij za njihovo izvedbo. V letu 2017 se je Odbor za ocenjevanje operacij sestal dvakrat, in sicer: 
-	7.4.2017 – pregled vlog na 1. Javni poziv iz EKSRP sklada,
-	16.6.2017 – pregled vlog na 2. Javni poziv iz ESRR sklada.
1.2 Osnovne informacije o Partnerstvu LAS Zasavje

Naziv LAS	Partnerstvo lokalne akcijske skupine Zasavje 
	
Naslov LAS	Cesta 1. maja 83, 1430 Hrastnik	
Naslov varnega elektronskega predala	partnerstvo-las-zasavje@vep.si	
Spletna stran LAS	www.las-zasavje.eu	
Predsednik LAS	Slavi Gala	
		
Vodilni partner LAS	Območna obrtno – podjetniška zbornica Hrastnik	
Naslov vodilnega partnerja LAS	Cesta 1. maja 83, 1430 Hrastnik	
Številka transakcijskega računa LAS	SI56 6100 0001 2305 767, odprt pri Delavski hranilnici d.d.	
Velikost območja LAS	263,7 km2	
Število prebivalcev LAS	42.824	
Število občin	3	
Vključene občine (naštejte)	HRASTNIK, TRBOVLJE, ZAGORJE OB SAVI	
Problemsko območje ali območje ZTNP-1 (označi)	DA                           NE	
Kohezijska regija	VZHODNA KOHEZIJSKA REGIJA	
SLR bo financirana (označi)	EKSRP	ESRR	ESPR	
Glavni sklad (označi)	EKSRP	ESRR	ESPR	
Datum ustanovitve lokalnega partnerstva	15.10.2015	
Število članov LAS	64 (na dan 31.12.2017)	

2. IZVEDENE AKTIVNOSTI 

V letu 2017 so bile s strani Partnerstva LAS Zasavje izvedene sledeče aktivnosti, ki so predstavljene po posameznih vsebinskih sklopih: 

a) Aktivnosti za izvajanje in uresničevanje ciljev Strategije lokalnega razvoja 
•	priprava in sprejem spremembe Strategije lokalnega razvoja za obdobje 2014-2020 (glede na sprejete spremembe na posameznih organih Partnerstva LAS Zasavje); 
•	priprava vseh potrebnih dokumentov (pogodbe) za nemoteno delovanje Partnerstva LAS Zasavje,
•	predstavitev sprememb in dopolnitev SLR vsem pogodbenim partnerjem kot tudi širši lokalni skupnosti (preko različnih lokalnih medijev – spletna stran Partnerstva LAS Zasavje, lokalni spletni portali, intervjuji na lokalnem radiu...), 
•	izvedba delavnice za animiranje lokalne skupnosti za posamezne vsebinske sklope znotraj TP – Razvoj osnovnih storitev (delavnica na temo Turizem v Zasavju, z dne 16.1.2017);

•	objava 2. Javnega poziva za leto 2017 za izbor operacij (poziv iz ESRR sklada v višini 250.000 € je bil objavljen 20.3.2017), 
•	pomoč in sodelovanje s potencialnimi prijavitelji operacij pri vsebinski in tehnični zasnovi operacij kot tudi pri pripravi dokumentacije;
•	izvedba delavnic na temo možne prijave na 2. Javni poziv iz ESRR sklada v občini Zagorje ob Savi (individualno –10.4.2017, 19.4.2017, 8.5.2017); 
•	izvedba delavnic na temo možne prijave na 2. Javni poziv iz ESRR sklada v občini Trbovlje (individualno – 3.5 in 10.5.2017); 
•	izvedba delavnice na temo 1. Javni poziv Partnerstva LAS Zasavje iz EKSRP sklada v Hrastniku, dne 9.1.2017; 

•	izvedba sestanka prijavitelja glede odobrenih operacij v okviru 1. In 2. Javnega poziva Partnerstva LAS Zasavje, dne 15.11.2017; 
•	informiranje pogodbenih partnerjev kot tudi ostale lokalne javnosti o aktivnostih v zvezi s Strategijo lokalnega razvoja. 
•	objava poziva na spletni strani Partnerstva LAS Zasavje glede možnega sodelovanja v okviru projekta sodelovanja »Zgodbe rok in krajev«, dne 3.10.2017; 

b) Sodelovanje z drugimi LAS, DRSP in drugimi institucijami

•	udeležba na 1. Srečanju Lokalnih akcijskih skupin v Cerkljah na Gorenjskem, dne 20.1.2017; 

•	udeležba na sejmu Alpe - Adria v Ljubljani, dne 3.2.2017 (udeležba: Maša Kovač); 

•	udeležba na delovnem sestanku na MGRT v Mariboru, dne 13.3.2017 (udeležba: Maša Kovač, Branka Dolinšek);
•	udeležba na Kramarskem sejmu na Dolu pri Hrastniku, dne 10.3.2017 (promocija delovanja Partnerstva LAS Zasavje in nekaterih pogodbenih partnerjev); 

•	udeležba na delavnici: »Ugotovitve kontrole prvih zahtevkov za delovanje LAS (Ukrep 19.4), dne 29.3.2017 (udeležba: Slavi Gala, Maša Kovač);
•	udeležba oz. Sodelovanje v fokusni skupini pri vmesnem vrednotenju Programa razvoja podeželja za obdobje 2014-2020 v Ljubljani, dne 31.3.2017 (udeležba: Maša Kovač);
•	udeležba na srečanju predsednikov Slovenskih LAS v Žužemberku, dne 18.4.2017 (udeležba: Salvi Gala);
•	udeležba na 81. Seji Sveta regije (sofinanciranje delovanja Partnerstva LAS Zasavje v letu 2017 – udeležba: Slavi Gala);
•	udeležba na srečanju partnerjev v okviru operacije sodelovanja »Zgodbe rok in krajev« v Litiji, dne 16.5.2017 (udeležba: Maša Kovač),
•	udeležba na izobraževanju za pregled delovanja informacijskega sistema E-ma v Ljubljani, dne 8.6.2017 (udeležba: Maša Kovač);
•	udeležba na 1. Delovnem srečanju na področju socialnega varstva v Zasavju v Zagorju ob Savi, dne 13.6.2017 (udeležba: Maša Kovač); 
•	udeležba na sestanku - Dogovor o smiselnosti uvedbe Pripravljalne tehnične podpore v okviru podukrepa »Priprava in izvajanje dejavnosti sodelovanja lokalne akcijske skupine« v Ljubljani, dne 4.7.2017 (udeležba: Maša Kovač); 
•	udeležba na sestanku – Problematika izvajanja projektov CLLD, financiranih iz EKSRP sklada v Ljubljani, dne 12.9.2017 (udeležba: Maša Kovač, Branka Dolinšek); 
•	udeležba (v okviru občinskega obiska) na sestanku pri Razvojni agenciji v Raški (skupaj s predstavniki RRA Zasavje), dne 8.9.2017 (možnost sodelovanja v okviru čezmejnih projektov sodelovanja, Prenos izkušenj glede izvajanja programa razvoja podeželja pri nas in pri njih); 

•	udeležba na delovnem srečanju z LAS Od Turjaka do Kolpe glede uskladitev izhodišč v skupnem projektu »Zgodbe rok in krajev« v Ribnici, dne 5.10.2017 (udeležba: Maša Kovač, Branka Dolinšek);
•	udeležba na delovnem sestanku pod okriljem MKGP glede problematike načrtovanja in spremljanja dinamike črpanja sredstev v posameznih SLR v Ljubljani, dne 24.10.2017 (udeležba: Maša Kovač);
•	udeležba na skupnem sestanku s predstavniki vseh posredniških organov (SVRK, MGRT, MKGP) v mesecu decembru 2017 (udeležba: Maša Kovač, Branka Dolinšek);
•	udeležba na uvodnem srečanju v Ribnici (v okviru projekta sodelovanja »Zgodbe rok in krajev«), dne 25.10.2017 (udeležba: Branka Dolinšek, Slavi Gala, Maša Kovač in 5 rokodelcev); 

c) Koordinacija, pomoč in usklajevanje dela organov Partnerstva LAS Zasavje pri izvajanju Strategije lokalnega razvoja (SLR):
•	organizacija in izvedba rednih in korespondenčnih sej upravnega odbora, nadzornega odbora in skupščine : 

V letu 2017 je bilo izvedenih 6 rednih sej UO Partnerstva LAS Zasavje. 

11.Seja: 9.2.2017:  člani so obravnavali 2. Javni poziv iz ESRR sklada, določitev članov Odbora za ocenjevanje operacij, Končni plan dela in finančni plan Partnerstva LAS Zasavje za leto 2017; pristopne in izstopne izjave; 
12. seja: 14.4.2017: obravnava Poročila o delu in finančnega poročila za leto 2016, Poročila Nadzornega odbora); 
13. seja: 6.7.2017: odločitev glede operacij v sklopu 2. Javnega poziva (na predlog Odbora za ocenjevanje operacij); predstavitev predlaganih sprememb SLR; informacije glede projekta sodelovanja »Zgodbe rok in krajev«; 
14. seja: 24.8.2017: obravnava pritožbe enega izmed prijaviteljev; pregled in potrditev posojilnih pogodbe med OOZ Hrastnik in Partnerstvom LAS Zasavje; 
15. seja: 20.10.2017: informacije glede vlog, oddanih v okviru 1. in 2. JP, pregled in potrditev izdelave predstavitvene mape Partnerstva LAS Zasavje, seznanitev s trenutnim finančnim stanjem Partnerstva LAS Zasavje; 
16 seja: 21.11.2017: člani so obravnavali pregled odgovorov oz. pojasnil glede na poziv za razjasnitev sprememb SLR;

        
Prav tako so bile v letu 2017 izvedene tudi 3 korespondenčne seje. 

6. korespondenčna seja: 9.1.2017: člani so odločali o podaljšanju roka prijave na 1. Javni poziv Partnerstva LAS Zasavje iz EKSRP sklada do 28.2.2017;
7. korespondenčna seja: 26.5.2017: člani so odločali o finančni konstrukciji oz. stroškovniku operacije sodelovanja »Zgodbe rok in krajev« 
8. korespondenčna seja, 9.6.2017: člani so odločili o potrditvi operacije RSTARS, prijavitelja KS Tirna v znižani višini 

V letu 2017 so bile izvedene tudi 3 seje Skupščine Partnerstva LAS Zasavje.

4.seja Skupščine, 23.2.2017: pregled in potrditev končnega plana dela in finančnega plana za leto 2017, pregled in potrditev 2. Javnega poziva iz ESRR sklada; 
5. seja Skupščine, 25.4.2017: pregled in potrditev poročila o delu in finančnega poročila za leto 2016, obravnava poročila Nadzornega odbora; seznanitev s Poročilom Odbora za ocenjevanje operacij glede vlog, prispelih na 1. JP;   
6. seja Skupščine, 12.7.2017: informacije glede spremembe operacij, odobrenih preko 1. JP, seznanitev s poročilom Odbora za ocenjevanje operacij glede vlog, prejetih na 2 JP, predstavitev in potrditev predlaganih sprememb SLR, informacije glede projekta sodelovanja »Zgodbe rok in krajev«; 

V letu 2017 je bila tudi izpeljana 1 seja Nadzornega odbora Partnerstva LAS Zasavje, in sicer 11.4.2017, na kateri se je obravnavalo Poročilo o delu in finančno poročilo Partnerstva LAS Zasavje za leto 2016. 
          
•	stalna komunikacija s predsednico Partnerstva LAS Zasavje ter člani UO in NO (telefonsko, preko elektronske pošte, osebno na sestankih in posvetih ...),
•	priprava potrebnih dokumentov za pridobivanje sredstev za nemoteno delovanje Partnerstva LAS Zasavje (pogodbe, aneksi, zahtevki) in priprava morebitnih dopolnitev novih aktov ali dopolnitev že obstoječih,
•	priprava zahtevkov za sofinanciranje delovanja in vodenja Partnerstva LAS Zasavje za vse tri zasavske občine (Hrastnik, Trbovlje in Zagorje ob Savi): v letu 2017 so bili na vse tri občine posredovani po 4 zahtevki. 
•	priprava zahtevkov za uveljavljanje sredstev iz naslova Uredbe CLLD (na Ministrstvo za gospodarski razvoj in tehnologijo): s strani Partnerstva LAS Zasavje so bili za potrebe vodenja in upravljanja izdani naslednji zahtevki: Zahtevek št. 3 izdan 26.4.2017. Zahtevek št. 4 izdan 29.8.2017 in Zahtevek št. 5 izdan 27.12.2017. 

d) Urejanje spletne strani Partnerstva LAS Zasavje: 
•	priprava in ažurna (sprotna) objava aktualnih novic in prispevkov o aktivnostih Partnerstva LAS Zasavje na spletni strani Partnerstva LAS Zasavje,
•	priprava in objava vseh ostalih dopolnitev in pomembnih informacij glede Partnerstva LAS Zasavje na spletni strani (informacije glede pregleda SLR in njenega sprejetja, objava javnih pozivov, dopolnjevanje podatkov glede članstva, dopolnjevanje vseh naknadno sprejetih dokumentov ...),
•	nadgradnja obstoječe spletne strani (dodajanje zavihkov – npr. Operacija sodelovanja), 
•	objava novic na različnih drugih spletnih straneh (npr. na občinskih straneh vseh treh občin, na raznih lokalnih spletnih portalih – npr. Zasavc.net ...).

e) Promocija Partnerstva LAS Zasavje

•	promocija Partnerstva LAS Zasavje in njegovega delovanja ter animiranje za prijavo na 1. Javni poziv iz EKSRP sklada (intervju na radiu Kum Aktual v oddaji Kumov gost, dne 23.1.2017);
•	predstavitev rezultatov že izvedenega 1. In 2. Javnega poziva Partnerstva LAS Zasavje (intervju predsednice Slavi Gala na radiu Aktual Kum, dne 13.7.2017); 
•	objava novic glede izbranih projektov v okviru 1. In 2. Javnega poziva na spletnem portalu Zasavc.net; 
•	predstavitev projekta sodelovanja »Zgodbe rok in krajev« na radiu Aktual Kum, dne 9.10.2017; 
•	intervju glede Partnerstva LAS Zasavje (delovanje, javni pozivi, pomen LAS-a za lokalno skupnost ...) v lokalnem občinskem glasilu Hrastov list, december 2017;
•	predstavitve Partnerstva LAS morebitnim zainteresiranim posameznikom in skupinam (priprava in izvedba).

f) Animacija prebivalcev lokalne skupnosti na območju občin Hrastnik, Trbovlje in Zagorje ob Savi, pridobivanje novih pogodbenih partnerjev ter informiranje o aktualnih novostih v zvezi s pripravo SLR za obdobje 2014-2020: 
•	redno obveščanje in informiranje pogodbenih partnerjev Partnerstva LAS Zasavje o postopku sprejema Strategije lokalnega razvoja,
•	obveščanje pogodbenih partnerjev o pomembnih dogodkih, objavljenih tudi na spletni strani Partnerstva LAS Zasavje ter raznih informacijah, pridobljenih na delavnicah in posvetih, ki so se jih udeležili predstavniki vodilnega partnerja kot tudi predsednica Partnerstva LAS Zasavje, 
•	individualno informiranje lokalne skupnosti na sedežu vodilnega parterja kot tudi na terenu, preko udeležbe na posameznih dogodkih,
•	izvedba individualnih animacij za potencialne prijavitelje na 1. in 2. Javni poziv Partnerstva LAS Zasavje kot tudi na lokalno skupnost, ki ima šele ideje.

3. FINANČNO POROČILO PARTNERSTVA LAS ZASAVJE ZA LETO 2017 

Finančno poročilo Partnerstva LAS Zasavje za leto 2017 je del finančnega poročila vodilnega partnerja Partnerstva LAS Zasavje, vendar se vodi ločeno po stroškovnih postavkah. V letu 2017 so bili na odhodkovni strani beleženi sledeči stroški (prikazani po kontnih postavkah, vrsti stroška, vrednosti stroška in z dodatno obrazložitvijo, kaj posamezni stroški konkretno vključujejo):

Tabela 1: Stroški Partnerstva LAS Zasavje v letu 2017

KONTO	OPIS	VREDNOST	OBRAZLOŽITEV	
4604,6	Drobni material 	1.325,39	Označevalne table, torbica za prenosnik in projektor, pisarniški material, platno.	
4612	Plačilni promet	66,80	 	
4615	Kilometrine	1.011,14	Kilometrine članov UO, NO, predsednice, ocenjevalne komisije	
46154	Članarine DRSP	560,00	 	
4616	Računov, odv, stor	875,84	Računovodske storitve 	
46192,9	Telefon, GSM, pošta	382,70	 	
464	Stroški dela	53.894,34	Stroški dela strokovne službe za polni delovni čas –  Maša Kovač  in polovični del. čas  - Branka Dolinšek, sejnine Odbora za ocenjevanje operacij 	
4611	Najemnine	2.514,66	Sorazmerni del stroškov najema	
4618, 7	Reklama, reprezentanca	4.029,17	Predstavitvene mape, promocijski material  	
4620	AM	1.167,92	Upoštevana amortizacija za multifunkcijsko napravo Kyocera, projektor, prenosnik in sorazmerni del stacionarnega računalnika	
46161, 19	Izobraževalne  storitve, študentsko delo	2.394,07	Prvi sklop delavnic za Zgodbe rok in krajev, popis rokodelcev	
46156, 70	Ostalo	1.261,24	Vzdrževanje računalniških naprav, obresti kredita	
 	SKUPAJ	69.483,27	 	

Prav tako so na strani prihodkov, le-ti tudi prikazani po kontu, na katerem se beležijo, po vrsti prihodka ter njegovi vrednosti, pod posamezne postavke prihodkov pa so tudi podane obrazložitve. 

Tabela 2: Prihodki Partnerstva LAS Zasavje v letu 2017

Zšt.: 	Konto	PRIHODKI	LAS	
1.	7601	Članarina	740,00	
2.	7631	Občine	10.215,60	
3. 	 	Projekti	 	
4. 	7604	Zahtevki LAS - MGRT	52.870,76	
PRIHODKI SKUPAJ: 	63.826,36	

REZULTAT: 				
 	LAS			
PRIHODKI	63826,36	
ODHODKI	69483,27	
SKUPAJ	-5656,91	

OBRAZLOŽITEV PRESEŽKA ODHODKOV NAD PRIHODKI: 
Presežek odhodkov nad prihodki, pripisujemo, v mesecu oktobru 2017, že izvedenim prvim aktivnostim (delavnice, izdelava popisov …) v sklopu operacije sodelovanja ˝Zgodbe rok in krajev˝, katerega zahtevek na pristojno Ministrstvo še ni bil izdan (iz tega naslova so nastali stroški, niso pa beleženi še prihodki). 

Ravno tako ni upoštevano povračilo stroškov iz strani MGRT za vodenje in animacijo za mesec december 2017. Zahtevek za ta del stroškov bo oddan do konca marca 2018, povračilo se pričakuje nekje do junija 2018.  

Stanje denarnih sredstev na TRR Partnerstva LAS Zasavje na dan 31.12.2017: 3.674,90 €. 

V evidenci osnovnih sredstev Partnerstva LAS Zasavje so beležena sledeče osnovna sredstva: 

-	Multifunkcijska naprava Kyocera TASKalfa 3051ci;
-	Projektor INFOCUS SP 1080;
-	Prenosni računalnik Asus F555LJ-XX819T;